Gabriel Lamé

Gabriel Lamé (1795-1870) estis franca matematikisto kaj fizikisto, kiu alportis esencajn kontribuaĵojn por la teorioj pri la ekvacioj aŭ partaj diferencialoj per la uzado de la kurboliniaj koordinatoj kaj al la matematika teorio pri elasteco. La koeficientoj  de la kurboliniaj koordinatoj ankoraŭ hodiaŭ estas nomataj "Koeficientoj de Lameo". Liaj laboroj estis majstre studitaj de Bernhard Riemann (1826-1866), Gaston Darboux (1842-1917), Gregorio Ricci-Curbastro (1853-1925) kaj Tullio Levi-Civita (1873-1941).

 Biografio 
Same kiel la plejmulto el la tiamaj matematikistoj, Lameo vizitadis la Politeknikan Lernejon de Francio, kie li enmatrikuliĝis en 1813 kaj diplomiĝis en 1817. Pli malfrue li studis en la Minlernejo kie li diplomiĝis en 1820. Lia intereso pri geometrio montriĝis en lia unua artikolo: “Mémoire sur les intersections des lignes et des surfaces” (1816–1817)Memorlibro pri la komunaĵoj inter linioj kaj surfacoj (1816–1817).. Lia venonta dokumento: "Examen des différentes méthodes employées pour résoudre les problèmes de géométrie" (1818)Analizo pri la malsamaj metodoj uzataj por solvi la problemojn pri geometrio (1818), enhavis novan metodon por kalkulado de anguloj inter la facoj kaj eĝoj de kristaloj.

En 1820, Lameo akompanis Emilio Klapejrono (1799-1864) al Rusio. Li estis nomumita direktoro de la Lernejo pri Pontoj kaj Ŝoseoj en Sankta Petersburgo, kie li instruis analizon, fizikon, mekanikon kaj kemion. Li ankaŭ okupiĝis je dezajnoj pri ŝoseoj, fervojoj kaj pontoj kiuj estis konstruotaj en la urbo. Li ankaŭ kunlaboris kun Petro Dominiko Bazajno (1786-1838) en la verko "Traité élémentaire du calcul intégral"Elementa traktaĵo pri Integrala kalkulo., publikigita en Sankta Petersburgo, en 1825. En 1832, li reiris al Parizo kie li pasis la resto de sia kariero kaj vivo.

Kelkaj monatoj post lia reiro al Parizo, Lameo kuniĝis al Klapejrono kaj al la Fratoj Flachat -- (Eŭgeno Flaŝao (1802-1873) kaj Adolfo Flaŝao (1801-1877) -- por fondi firmaon pri inĝenierado. Tamen, li lasis la firmaon en 1832 por akcepti katedron pri fiziko en la Politeknita Lernejo, kie li restis ĝis 1844. En 1836, li estis nomumita ĉefinĝeniero de la minejoj kaj li ankaŭ envolviĝis en la konstruado de fervojo inter Parizo kaj Versajlo kaj el Parizo ĝis St Germain, kiu inaŭguriĝis en 1837.

En 1843 la Pariza Akademio de Sciencoj akceptis lin kiel anstataŭanton de Louis Puissant (1769-1843), kiu estis mortinta, en la departemento pri geometrio. En 1844, li fariĝis ekzamenanto pri matematika fiziko kaj probableco en la Universitato de Parizo. En 1851 li okupis la katedrojn pri matematika fiziko kaj probableco en la universitato. En 1862 li surdiĝis kaj rezignis al siaj postenoj. Li restis for el la universitato ĝis sia morto, en 1870. Malgraŭ la agitita kaj maltrankvila panoramo de la politika klimato, Lameo sukcesis vivi serenan kaj kvietan akademian karieron. Lia sola kaj strikta konektilo kun la politiko estis lia verko: Esquisse d'un traité de la RépubliqueSkizo pri traktaĵo de la respubliko., 1848

Li aktivis en tre ampleksa varieco pri malsimilaj temoj. Tre ofte, problemoj pri inĝenieraj taskoj kiujn li plenumis, kondukis lin al studoj pri matematikaj demandoj. Ekzemple, lia laboro pri la stabileco de la volboj kaj en la projektoj pri pendpontoj rezultis en liaj konceptoj de la teorio pri elasteco. Fakte tiu ne estis mallongdaŭra intereso, ĉar Lameo faris signifoplenajn kontribuaĵojn rilate al tiu temo. Alia ekzemplo estas lia laboro pri la varmokonduktado kiu rezultis en lia ĝenerala teorio pri la kurboliniaj koordinatoj.

Kurboliniaj koordinatoj montriĝis tre potenca ilo en la manoj de Lameo. Li uzis ilin por transformi la ekvacion de Pierre-Simon Laplace (1749-1827) en elipsoidajn koordinatojn kaj poste apartigi la variablojn kaj solvi la ekvacion. La registrita marko en la kariero de Lameo estis ŝanĝi de unu temo al alia per tre logika maniero sed li ĉiam finis la studadon de la problemoj tre alia ol la originala formo.

Lia nomo aperas kune kun 72 aliaj en la Turo Eiffel.

 Elektita verkaro 
 Examen des différentes méthodes employées pour résoudre les problèmes de géométrie ( Vve Courcier, 1818)
 Traité élémentaire du calcul intégral, 1825, Pierre-Dominique Bazaine,Gabriel Lamé
 Cours de physique de l'Ecole Polytechnique. Tome premier, Propriétés générales des corps-Théorie physique de la chaleur (Bachelier, 1840)
 Cours de physique de l'Ecole Polytechnique. Tome deŭième, Acoustique-Théorie physique de la lumière (Bachelier, 1840)
 Cours de physique de l'Ecole Polytechnique. Tome troisième, Electricité-Magnétisme-Courants électriques-Radiations (Bachelier, 1840)
 Electricité. Magnétisme. Courants électriques. Radiations, 1840
 Propriétés générales des corps. Théorie physique de la chaleur, 1840
 Acoustique. Théorie physique de la lumière, 1840
 Esquisse d'un traité de la République, 1848

 Referencoj 

 Literaturo 

 Universitato de Sankta Andreo , Skotlando
 Personensuche
 WorldCat Identities
 Bibliothèque Nationale de France
 Annales.org
 Universitato Berkeley 
 Saint-Petersbourg.com
 Encyclopedia.com
 The Dialectic Relation Between Physics and Mathematics in the XIXth Century, Evelyne Barbin, Raffaele Pisano

 Fermat's Last Theorem
 Engines of Our Ingenuity
 Mechanics of Materials, Dr. B. C. Punmia, Ashok Kr. Jain, Arun Kr. Jain
 The Genius of Archimedes -- 23 Centuries of Influence on Mathematics ..., S. A. Paipetis, Marco Ceccarelli
 The Universal Book of Mathematics: From Abracadabra to Zeno's Paradoxes, David Darling
 A History of Geometrical Methods, Julian Lowell Coolidge
 Creators of Mathematical and Computational Sciences, Ravi Agarwal, Syamal Sen
 A Nova Paidéia: Ciência e Educação na Construção da Modernidade, Marco Braga
 The History of the Theory of Structures: From Arch Analysis to Computational ..., Karl-Eugen Kurrer
 Elementary Number Theory with Applications, Thomas Koshy
 Discrete Mathematics and Its Applications 7th edition , Kenneth Rosen
 Design for Thermal Stresses, Randall F. Barron, Brian R. Barron
 Segmentation and Recovery of Superquadrics, Ales Jaklic, Ales Leonardis, Franc Solina
 Continuum Mechanics Through the Eighteenth and Nineteenth Centuries ..., Gérard A. Maugin
 Vito Volterra, Angelo Guerraggio, Giovanni Paoloni,Kim Williams

 Vidu ankaŭ 
 Listo de la 72 nomoj sur la Eiffel-Turo
<center>

Kategorio:Francaj matematikistoj
Kategorio:Francaj fizikistoj